stanford-oval/wikipedia huggingface dataset:
קלפים נגד האנושות
מהלך המשחק

בתחילת המשחק, כל שחקן שולף עשרה קלפי "תשובה" לבנים. אחד השחקנים נבחר להיות "קיסר הקלפים" הראשון, והוא מוציא קלף "שאלה" שחור, ומקריא מתוכו את השאלה לקבוצה. כל אחד מהשחקנים האחרים בוחר אחד (ולפעמים שניים, תלוי בשאלה) מקלפי תשובה שבידו שלדעתו הכי מתאים לשאלה ומעביר אותו, שפניו כלפי מטה, לקיסר הקלפים. לאחר מכן, מערבב קיסר הקלפים את כל קלפי התשובות, קורא אותם בקול רם בצורה הומוריסטית, ובוחר את השילוב המועדף עליו. מי שהתשובה שלו נבחרה מקבל את הקלף השחור, וצובר "נקודה מדהימה" ("Awesome Point"). בתום כל סיבוב, עובר תפקיד קיסר הקלפים לשחקן אחר, וכל שחקן משלים לעצמו עשרה קלפים.
על הקלפים הלבנים מופיע צירוף שמני, שעשוי להיות מילה בודדת או צירוף מורכב יותר. על הקלפים השחורים מופיעות שאלות או משפטים עם חלקים להשלמה. במקרים נדירים, כללים אלו עשויים להיות מופרים הן בקלפים השחורים והן בקלפים הלבנים.
כללי המשחק גמישים וניתן לשנות אותם בחופשיות, לפי חוקי הבית הרבים (ששמותיהם מופיעים במדריך ובאתר האינטרנט) ששחקנים יכולים לאמץ (למשל: יש גרסאות של המשחק שבהן הקלפים הזוכים נבחרים באופן דמוקרטי, וגרסאות שבהן ניתן להמיר נקודות לקלפים, לתת נקודות על פי דירוג, וכן הלאה). גם במשחק המקורי ישנן וריאציות. למשל, ישנם קלפי שאלה שחורים שאפשר למלא בתוכם תשובות ממספר קלפי תשובה לבנים. הכללים הרשמיים מאפשרים גם להמר על נקודות שנצברו בתמורה לזכות לתת תשובה נוספת באותו סיבוב.
הפשוט שלו, לצד תוכן סאטירי ובוגר.
היסטוריה

המשחק נוצר על ידי קבוצה של בוגרי התיכון היילנד פארק (Highland Park, מהעיר שיקגו) כמשחק למסיבת ליל השנה החדשה. בגרסה מוקדמת של המשחק, שנקראה Hyper-Theticals, השחקנים התבקשו לכתוב את התגובה הכי מופשטת לשאלה בנושא מסוים. בפועל, התשובות נטו להיות הומוריסטיות.
מאוחר יותר, קיבל המשחק את שמו הנוכחי, קלפים נגד האנושות, ונוספו לו תשובות כתובות מראש (על קלפים לבנים, בנוסף לשאלות הכתובות על קלפים שחורים). בראיון משנת 2011, סיפר אחד מיוצרי המשחק, בן הנטוט (Ben Hantoot), כי את המשחק פיתחו "שמונה שהיו המחברים הראשיים, חמישה או שישה מפתחים נוספים 'במשרה חלקית'" ו-"עשרות חברים ומכרים ששיחקו במשחק". הוא הוסיף כי המשחק נוצר בהשראת ניסיונם של המפתחים עם מגוון משחקים, כגון Magic: The Gathering וחידוני פנטומימה (Charades).
תהליך היצור

קלפים נגד האנושות מומן בקיקסטארטר, בקמפיין שהחל ב-1 בדצמבר 2010, והגיע תוך שבועיים ליעדו המקורי, 4,000 דולרים. הקמפיין הסתיים ב-30 בינואר 2011, ובפרויקט הגיוס הצטברו אז מעל 15,000 דולר. בזכות הסכום הגבוה שהצטבר למימון המשחק, היוצרים הוסיפו חמישים קלפים נוספים למשחק עצמו.
הערות שוליים

↑  כללי המשחק הרשמיים
↑  dicehateme, cards against humanity: an offensive interview (ארכיון)
קונווי (מחוז)

| --- | --- |

 מדינה:  הממלכה המאוחדת הממלכה המאוחדת
 אומת הבית:  ויילס ויילס
 ערים במחוז:  קונווי, קולווין ביי, ל'אנדידנו
 בירת המחוז:  קונווי 
 תאריך ייסוד:  1996
 שטח:  1,300 קמ"ר
 אוכלוסייה:  ‏
  ‑ במחוז:  117,181 (2018)
  ‑ צפיפות:  98 נפש לקמ"ר (2011)
 קואורדינטות:  53°08′26″N 3°46′14″W﻿ / ﻿53.140555555556°N 3.7705555555556°W﻿ / 53.140555555556; -3.7705555555556 
 אזור זמן:  UTC
 http://www.conwy.gov.uk/
  מפת מיקום  מפה מפורטת     לחצו כדי להקטין חזרה    לחצו להגדלה      tabBackground:;tabBorder:#aaa;defaultTab:0;
 
קונווי (בוולשית ואנגלית: Conwy) הוא מחוז בצפון ויילס, בממלכה המאוחדת.
המחוז הוקם בשנת 1996 עם הסידור מחדש של מחוזות ויילס, הוא הוקם על בסיס חלקי ממחוז קלוויד וגוויניד' ההיסטוריים. כיום המחוז נמצא בגבולות 'מחוז השימור' קלוויד (יחד עם דנבישייר, רקסהאם ופלינטשייר). ברחבי המחוז מתגוררים 115,200 תושבים, אשר רובם מתגוררים בעיירות לאורך החוף הצפוני של המחוז ובעיקר סביב אזור שפך נהר הקונווי והעיירה קונווי.
גאוגרפיה

מחוז קונווי גובל מצפון עם הים האירי, ממזרח הוא גובל עם מחוז דנבישייר ומדרום ומערב הוא גובל עם מחוז גוויניד'. עורקי התחבורה העיקריים ברחבי המחוז הם קו הרכבת העובר לאורך החוף הצפוני, כביש ה-A55 העובר גם הוא לאורך החוף הצפוני, כביש ה-A470 אשר חוצה את המחוז מצפון בקונווי לדרום בבטווס-אי-קוייד ופסטיניוג. בנוסף, כביש ה-A5 חוצה את המחוז האזור מרכזו ממזרח למערב.
מעבר לרצועת החוף בצד הצפוני של המחוז, פנים המחוז מאופיין באזורים הרריים ובחלקו הדרומי כולל חלק משמורת סנודוניה. בחלקו הצפוני של המחוז מרוכזת רוב האוכלוסייה שלו באזור שפך נהר הקונווי, מפרץ ל'אנדידנו וחצי האי קרודי'ן.
מלבד עיר הבירה של המחוז קונווי (Conwy) עם 14,208 תושבים, ערים ועיירות נוספות המחוז כוללות את קולווין ביי (Colwyn Bay) עם 30,742 תושבים, ל'אנדידנו (Llandudno) עם 20,710 תושבים, אברגלי (Abergele) עם 10,577 תושבים, קינמל ביי (Kinmel Bay) עם 7,864 תושבים, רוס-און-סי (Rhos-on-Sea) עם 7,110 תושבים, דוויגיפולקי (Dwygyfylchi) עם 3,857 תושבים, ל'אנוויירפכן (Llanfairfechan) עם 3,755 תושבים, דגנווי (Deganwy) עם 3,700 תושבים, ל'אנרוסט (Llanrwst) עם 3,037 תושבים, ל'יספן (Llysfaen) עם 2,652 תושבים, ל'אנסנפריד גלן קונווי (Llansanffraid Glan Conwy) עם 2,290 תושבים, ל'אנד'ולס (Llanddulas) עם 1,572 תושבים, ל'אנסאנן (Llansannan) עם 1,291 תושבים, ובטווס-אי-קוייד (Betws-y-Coed) עם 564 תושבים.
הערות שוליים

↑  נכון לשנת 2011.
↑  נתוני האוכלוסייה מתייחסים לשנת 2011, מלבד קונווי, ל'נפיירפכן, רוס-און-סי ול'נסאנן אשר נתוני האוכלוסייה שלהם מתייחסים לשנת 2001.
| --- | --- |
בקרת זהויות :  MusicBrainz: 5b6a3961-50cf-4056-9416-2f020d281a96
קליף ריצ'רד

| --- | --- |

 לידה:  14 באוקטובר 1940 (בן 83) לאקנאו, הראג' הבריטי 
 שם לידה:  Harry Rodger Webb 
 שם במה:  Cliff Richard 
 מוקד פעילות:  הממלכה המאוחדת 
 תקופת הפעילות:  מ-1958 
 מקום לימודים:  בית ספר סנט. תומאס, האורה, תיכון צ'סהאנט 
 סוגה:  מוזיקת פופ, רוק אנד רול, פופ רוק, סקיפל, מוזיקה נוצרית עכשווית 
 שפה מועדפת:  אנגלית 
 כלי נגינה:  גיטרה 
 חברת תקליטים:  EMI 
 פרסים והוקרה:  קצין במסדר האימפריה הבריטית (1980)  עיטור מסדר הנסיך אנריקה בדרגת מפקד (5 בינואר 2006)  פרס מפתח הכסף  Knight Bachelor 
 פרופיל ב-IMDb
 
קליף ריצ'רד
קליף ריצ'רד בהופעה ב-2006
סר קליף ריצ'רד (באנגלית: Cliff Richard; נולד ב־14 באוקטובר 1940) הוא זמר ושחקן אנגלי.
ביוגרפיה

קליף ריצ'רד נולד בשם הארי רוג'ר ווב בשנת 1940 בהודו בעיר לאקנאו שבאוטר פרדש, להורים ממוצא אנגלי, וולשי וספרדי, אשר עבדו בהודו. ריצ'רד האח הקטן במשפחה ולו שלוש אחיות. שנה מאוחר יותר עברה משפחתו לקולקטה, וב-1947 בעקבות הפיכת הודו למדינה עצמאית עבר עם משפחתו לבריטניה.
בגיל 16, קנה לו אביו גיטרה והוא הקים להקת פולק בשם "The Quintones". לאחר מכן שימש כסולן בלהקת "the Drifters" אשר לימים תיקרא הצלליות. היזם, הארי גרייטורקס, הציע לשדרג את שמו של ווב. השם קליף (שתרגומו צוק) היה דומה לתרגום של המילה רוק (אבן או סלע), וריצ'רד הוצע כמחווה לזמר ריצ'רד הקטן. לפני הופעתם הראשונה החליט הארי לאמץ את השם האמנותי "קליף ריצ'רד". ב־1980 הוא שינה באופן רשמי את שמו מהארי ווב לקליף ריצ'רד.
הוא הוציא את הסינגל הראשון שלו – Move it בשנת 1958 והגיע איתו למקום השני במצעד הבריטי. מאז ועד היום, למעלה מ-6 עשורים, הוא ממשיך לעבוד. ב-1999 הכניס את הסינגל ה-14 שלו למקום הראשון בבריטניה. בחג המולד 2003 הוציא את הלהיט שלו- Santa's List והגיע היישר למקום החמישי במצעד הבריטי, ולאחריהם הכניס עוד שני סינגלים ל-TOP 5 של המצעד הבריטי. האחרון בהם הוא שיר מחווה למעריציו לציון 50 שנות קריירה בשם "Thank You For A Lifetime".
קליף ריצ'רד מכר למעלה מ-260 מיליון אלבומים ונחשב לאמן שמכר הכי הרבה סינגלים אי פעם בבריטניה (21 מיליון). נודע בזכות קולו המלטף והנוגה, ומראהו הצעיר. בשנות ה-60 קליף ריצ'רד היה התשובה של בריטניה לאלביס פרסלי. במשך תקופה ארוכה, כל שיר של קליף ריצ'רד שודר ברדיו בסמיכות לשיר של אלביס פרסלי, כדי לרצות את קהל המעריצים של שני הזמרים. הוא ידוע גם בהופעותיו האנרגטיות הנערכות עד היום באצטדיוני ענק, ובשנים האחרונות הוא מזוהה עם הכריסמס וטורניר ווימבלדון.
קליף ריצ'רד הופיע פעמיים באירוויזיון כשהוא מייצג את בריטניה: ב-1968 עם השיר Congratulations וסיים במקום השני, וב-1973 עם "Power to All Our Friends", וסיים במקום השלישי. בגיל 50 החל להתקרב לדת והפך להיות מזוהה עם שיריו הנוצריים Saviour's day, From a distance, The millennium prayer ואחרים.
ריצ'רד רשום ב"ספר השיאים של גינס" כאמן שהכניס למצעד הבריטי הכי הרבה סינגלים (134) מ-1958 ועד ספטמבר 2008, ובנוסף, כאמן היחיד שהכניס להיטים למקום הראשון במצעד הבריטי ב-5 עשורים, ומכאן גם הפרש השנים הרב ביותר בין להיט מקום ראשון במצעד הבריטי למשנהו, 41 שנים בסך הכל.
ב-25 באוקטובר 1995 קיבל ריצ'רד תואר סר ממלכת בריטניה, והיה כוכב הרוק הראשון שקיבל תואר אבירות (פול מקרטני קיבל ב-1997 ואלטון ג'ון ב-1998).
בסקר שנערך בשנת 2002 הגיע ריצ'רד למקום ה-56 ברשימת 100 הבריטים הגדולים (BBC). ב-12 בנובמבר 2007, יצא האלבום ה-78 של ריצ'רד אשר נקרא "Love... The Album". שנה לאחר מכן, עם ציון 50 שנים ליציאת תקליטו הראשון יצאו לחנויות התקליטים שני אלבומי אוספים הכוללים עשרה דיסקים. בספטמבר 2009 התאחדו קליף ריצ'רד והצלליות למסע הופעות משותף, שהוגדר על ידם כאיחוד האחרון בהחלט.
ב--14 באוגוסט 2014 התלונן אדם כי ריצ'רד התעלל בו מינית כשהיה נער ב-1985. בסופו של דבר העלתה חקירת המשטרה כי מדובר בשקר מוחלט וכי המתלונן בדה את הדבר מלבו. כתוצאה מהשערורייה (שהיכתה גלים ברחבי העולם) שקע קליף ריצ'רד בדיכאון וטופל במשך שנתיים.
ביוגרפיה > חיים פרטיים

ריצ'רד הוא רווק. בעבר הכחיש במספר הזדמנויות שמועות שהוא הומוסקסואל.
קליף ריצ'רד וישראל

קליף ריצ'רד זכה לפופולריות רבה גם בישראל של תחילת שנות ה-60. בספטמבר-אוקטובר 1963 הגיע קליף ריצ'רד לישראל יחד עם להקת הצלליות. הוא הופיע בקולנוע תל אביב במשך ארבעה ימים, פעמיים כל יום, אחר כך הופיע בקולנוע תמר וקולנוע אדיסון בירושלים. בעקבות הביקוש הרב, המפיק גיורא גודיק ארגן עוד שני הופעות, בקולנוע ארמון בחיפה ובאצטדיון רמת גן.
גם בתל אביב התגלו תופעות ההערצה שהיו ידועות מבריטניה. חלקים נרחבים בציבור הישראלי נדהמו מתופעות אלו וביכו את חינוכו הקלוקל של הדור הצעיר. הפזמונאי יורם טהר-לב הנציח את השפעתו של קליף על תרבות המוזיקה בארץ, בשיר "ישנן בנות":
ישנן בנות ישנן בנות 

שמשתגעות ממש על קליף 

ולא רוצות הן שום תחליף 

רק קליף ביום וקליף בליל 

וקליף הוא מלך ישראל
בשנת 1969 צילם קליף ריצ'רד סרט דוקומנטרי מוזיקלי בישראל "זו ארצו" ; בו שר גרסה באנגלית לשיר "ירושלים של זהב".
באפריל 1988 הופיע קליף ריצ'רד בישראל במופע טלוויזיה שהופק לכבוד חגיגות שנת ה-40 למדינת ישראל.
ביולי 2013 הגיע ריצ'רד לישראל ל-2 הופעות בהיכל נוקיה שבתל אביב (באחת מהן אף נכח ראש הממשלה נתניהו). ריצ'רד תייר בישראל, בין היתר בעיר העתיקה של נצרת. ב-10 באוקטובר 2017 הופיע בהיכל מנורה מבטחים בתל אביב.
דיסקוגרפיה

1959 Cliff
1959 Cliff Sings
1960 Me and My Shadows
1961 Listen to Cliff
1961 21 Today
1961 The Young Ones
1962 32 Minutes & 17 Seconds with Cliff Richard
1963 Summer Holiday
1963 Cliff's Hit Album
1963 When In Spain
1963 Wonderful Life
1964 Aladdin & His Wonderful Lamp
1965 Cliff Richard
1965 More Hits by Cliff
1965 Love Is Forever
1966 Finders Keepers
1967 Cinderella
1967 Good News
1968 Two a Penny
1968 Established 1958
1969 The Best of Cliff
1969 Sincerely Cliff
1969 Live at The Talk of The Town
1970 Tracks and Grooves
1972 The Best of Cliff, Volume 2
1973 Take Me High
1974 Help It Along
1975 The 31st of February Street
1976 I'm Nearly Famous
1977 Every Face Tells a Story
1977 40 Golden Greats
1978 Small Corners
1978 Green Light
1979 Thank You Very Much
1979 Rock n' Roll Juvenile
1980 I'm No Hero
1981 Love Songs
1981 Wired For Sound
1982 Now You See Me... Now You Don't
1983 Dressed For The Occasion
1983 Silver
1984 The Rock Connection
1987 Always Guaranteed
1988 Private Collection: 1979-1988
1989 Stronger
1990 From A Distance: The Event
1991 Together with Cliff Richard
1993 The Album
1994 The Hit List
1995 Songs from 'Heathcliff'
1998 Real As I Wanna Be
2000 The Whole Story: His Greatest Hits
2001 Wanted
2003 Cliff at Christmas
2004 Something's Goin' On
2006 Two's Company
2007 Love... The Album
פילמוגרפיה חלקית

זה התחיל בלחישה (1959)
אקספרסו בונגו (1959)
הצעירים (1961)
חופשת קיץ (1963)
חיים נפלאים (1964)
הערות שוליים

↑  הדה בושס, כוכבים ומזלות - אליל נוסף לישראל, הארץ, 13 בספטמבר 1963
↑  הדה בושס, כוכבים ומזלות - פנים אל פנים עם אליל נוער, הארץ, 2 באוקטובר 1963
↑  מוסיקה, בלט, ריקוד - אליל נוער ושירי עם, הארץ, 27 בספטמבר 1963
↑  גם הגנבים אוהבים את "הצלליות"..., קול העם, 6 באוקטובר 1963
↑  "טבעת" שוטרים בהופעת קליף, הארץ, 6 באוקטובר 1963
קליף ריצ'רד הוברח על ידי פעולת הטעייה בתום הופעתו בבירה, הַבֹּקֶר, 6 באוקטובר 1963
↑  מכירת הכרטיסים נמשכת להופעות של קליף ריצ'רד, מעריב, 30 בספטמבר 1963
↑  תלמה ארד, ההיסטריה סביב קליף ריצ'ארד, מעריב, 1 באוקטובר 1963
↑  רוני רחמני, קליף וחזה במלחה, כל העיר, 12 בפברואר 1988
↑  מרב יודילוביץ', ההופעה של קליף ריצ'רד: הסוד לנעורי נצח, באתר ynet, 12 ביולי 2013
 בן שלו, קליף ריצ'רד בת"א: נוסטלגיה בלי להט, באתר הארץ, 14 ביולי 2013
↑  עמית סלונים‏, כל החיים לפניו: הקהל הישראלי טבל במעין הנעורים של קליף ריצ'רד, באתר וואלה, 11 באוקטובר 2017
| --- | --- |
בקרת זהויות :  NLI: 987007337095305171  PLWABN: 9810547054305606  BIBSYS: 90254663  BNE: XX1087814  BnF: cb12762651x (data)  GND: 11860029X  ISNI: 0000 0003 7424 0368  LCCN: n50044893  LNB: 000084487  MusicBrainz: b5c2fdfc-d037-45b8-84f9-09ebb7ff8aa1  NKC: xx0019463  NLK: KAC200901112  NTA: 070589046  SNAC: w6dn4xtj  SUDOC: 052465152  Trove: 953474  VIAF: 50018147   WorldCat (עם VIAF): 50018147
קטורה

ערך זה עוסק בקיבוץ בדרום ישראל. אם התכוונתם למשמעות אחרת, ראו .
| --- | --- |
קיבוץ קטורה
מדינה: ישראל ישראל
מחוז: הדרום
מועצה אזורית: חבל אילות
גובה ממוצע: ‎113 מטר
תאריך ייסוד: 1973
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 509 תושבים
    - שינוי בגודל האוכלוסייה: ‎0.4% בשנה
 מפת מיקום  מפה דינמית   (למפת דרום הנגב מוגדלת) קטורה(למפת דרום הנגב רגילה) קטורה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קטורה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קטורה29°58′11″N 35°03′40″E﻿ / ﻿29.9697927858573°N 35.0611531199484°E﻿ / 29.9697927858573; 35.0611531199484  heמפת היישובים של מועצה אזורית חבל אילות (in English: Hevel Eilot Regional Council) באדום - קטורה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10
http://www.ketura.org.il
קְטוּרָה הוא קיבוץ בערבה השוכן 51 קילומטרים צפונית לאילת, שבין תושביו חילוניים וקונסרבטיבים. הקיבוץ משתייך למועצה אזורית חבל אילות. בקיבוץ פועל מכון הערבה ללימודי סביבה. גרעיני הנח"ל של תנועת הנוער נוע"ם מבצעים בקיבוץ זה שנת שירות לפני גיוסם לצה"ל.
מקור השם קטורה בדמות תנ"כית - קטורה אשתו של אברהם אבינו, אותה נשא לאחר מות שרה.
הקמת היישוב

החלטה על הקמת קטורה נתקבלה עוד במחצית הראשונה של 1968 ושוב בתחילת 1970. הבתים הראשונים של הקיבוץ נבנו במחצית השנייה של 1970. בנוסף, הוכשרו 400 דונם לחקלאות, הוקם מכון מים שהביא מים מגרופית וסודר חיבור לרשת החשמל. חיילי היאחזות נח"ל ההתיישבו בקטורה בדצמבר 1970. טקס הקמת ההיאחזות התקיים ב-31 במרץ 1971, בנוכחות השר חיים גבתי, אלוף דוד אלעזר ואלוף אריאל שרון. באותה עת עיקר החקלאות בהיאחזות היה גן ירק שכלל בעיקר עגבניות ומלונים.
בנובמבר 1973, לאחר מלחמת יום הכיפורים, המקום אוזרח, והוקם הקיבוץ, על ידי עולים מארצות הברית חברי יהודה הצעיר. במאי 1974 התגוררו בקטורה 6 משפחות. ענפי המשק כללו רפת עם 150 ראש לחלב, לולים של הודים לפיטום, וגן ירק בעיקר בחורף. בהמשך הצטרפו לקיבוץ עולים נוספים וילידי ישראל. בתחילת 1975 פגע שיטפון בשטחים החקלאיים של הקיבוץ.
בנובמבר 1977 הוענק לחברי הקיבוץ פרס הרצל מטעם עיריית הרצליה, על פועלם בתחום ההתיישבות החלוצית. בשנת 1987 הוענק לקיבוץ פרס יושב-ראש הכנסת לאיכות החיים.
תעסוקה

כיום הקיבוץ מתמחה בעיבוד אצות ושותף במפעל 'אלגטק' הפועל בתחום הקיבוץ ומייצר תוסף תזונתי נוגד חמצון המופק מהאצות. בנוסף לכך, חברי הקיבוץ עוסקים גם בחקלאות (מטעי תמרים, ניסויים חקלאיים) ותיירות (בית הארחה, תיירות חינוכית, מכון ערבה). בקיבוץ גדל עץ דקל אשר הונבט מגלעין תמר שנמצא במצדה ונקרא בכינוי חיבה "מתושלח".
תעסוקה > אנרגיה סולארית

הקיבוץ שותף בחברה ערבה פאוור קומפני - חברה לאנרגיה סולארית. בתחילת 2011, שיתוף הפעולה בין ערבה פאוור קומפני וקיבוץ קטורה הוליד את השדה הסולארי הבינוני הראשון במדינת ישראל, קטורה סאן. השדה מכסה שטח של כ-80 דונם והיום הוא מפיק אנרגיה ירוקה בהספק של 4.95 מגוואט. השדה הסולארי בנוי מ-18,500 פאנלים פוטו-וולטאיים תוצרת SUNTEC, שייצרו תשעה מיליון קילוואט שעה (קווט"ש) של חשמל לשנה. בעשרים השנים הבאות, השדה יחסוך ייצור של כ-125,000 טון של פחמן דו-חמצני. השדה מחובר לרשת החשמל הארצית ושולח חשמל לקיבוצים בסביבה.
בנוסף לשדה הסולארי הקיים בקיבוץ קטורה, קטורה סאן, עתיד להבנות שדה סולארי גדול שיקרא קטורה סולאר. בשיתוף פעולה בין קיבוץ קטורה, ערבה פאוור וחברת EDF Énergies Nouvelles יבנה קטורה סולאר שישתרע על שטח של 600 דונם וייצר 40 מגוואט. עלות הפרויקט מוערכת בסכום של כ-312 מיליון שקלים עם מימון של 250 מיליון שקלים על ידי בנק הפועלים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  שני ישובים חדשים: קטורה ובאר־צופר יוקמו בערבה, דבר, 12 באפריל 1968
↑  2 ישובים חדשים: קטורה ועין חצבה - יוקמו בערבה, דבר, 8 בפברואר 1970
↑  מוקמת והולכת היאחזות נחל קטורה, על המשמר, 26 באוקטובר 1970
↑  יוסף גילת, קטורה - יישוב חדש בערבה, על המשמר, 31 במרץ 1971
↑  הוכשרו 400 דונם לישוב החדש קטורה, דבר, 8 בינואר 1970
↑  ברוך מאירי, נחלאים ראשונים עלו להיאחזות קטורה, מעריב, 10 בינואר 1971
↑  אוזרחה האחזות נח״ל קטורה, על המשמר, 25 בנובמבר 1973
↑  היאחזות נח"ל קטורה התיישבה בערבה, למרחב, 1 באפריל 1971
↑  היאחזות קטורה בערבה - החודש, דבר, 25 במרץ 1971
↑  ברוך מאירי, נח"ל קטורה - הקיבוץ ה-84 של איחוד הקבוצות, מעריב, 23 בנובמבר 1973
↑  בקטורה אין מקטרים, על המשמר, 8 במאי 1974
↑  עזרא ינוב, ששים בדווים עדיין נעדרים לאחר השטפונות באל־עריש, מעריב, 25 בפברואר 1975
↑  משולם עד, השטפון בערבה הותיר בכיה לדורות, דבר, 28 בפברואר 1975
↑  "פרס הרצל" לקיבוץ קטורה וליצחק יעקובי, דבר, 6 בנובמבר 1977
↑  אתר בצרפתית על העולם היהודי
| --- | --- |
בקרת זהויות :  NLI: 987007467844705171  VIAF: 316601750   WorldCat (עם VIAF): 316601750 
טקס אזרוח נח"ל קטורה ב-22 בנובמבר 1973 על גבי שער במחנה נח"ל
תמר מתושלח בקיבוץ קטורה
לוחות סולארים בשדה קטורה סאן
קיבוץ קטורה במבט-על מהר גרופית הסמוך
קרברוס (מגזין)

| --- | --- |

גיליון של "קרברוס" משנת 1917
 שפה:  שוודית 
 מדינה:  פינלנד 
 
קרברוס (באנגלית: Kerberos) היה מגזין סאטירי בשוודית שפורסם בהלסינקי, פינלנד בשנים 1917–1921.
היסטוריה

המגזין החל לצאת לאור בשנת 1917. המגזין הביע עמדה פוליטית ליברלית על אף שפוליטיקה לא הייתה מיקודו הבלעדי של המגזין, זאת משום שכלל גם כתבים אמנותיים. משנת 1917 עד 1918 יצאה לאור גם מהדורה בשפה הפינית של המגזין ששיפרה את הפופולריות שלו.
קרברוס תמך בדעות אנטי-קומוניסטיות ואנטי-בולשביקיות בעת ההתמודדות עם המשטר הקומוניסטי החדש שהוקם ברוסיה. מחבריו טענו שמונרכיה תהיה אופציה טובה יותר עבור רוסיה וגם עבור האינטרסים של פינלנד. המגזין הפסיק לצאת לאור ב-1921 והוחלף על ידי מגזין סאטירי נוסף בשפה השוודית, "Garm".
הערות שוליים

↑  Kerberos: konstnärliga publikationen: tidskrift för satir och humor, Helsingfors: kustantaja tuntematon, 1917
קונוב

קונוב (בפולנית: Kunów, ביידיש: קינעוו, קינוב) היא עיירה במחוז אוסטרובייץ שוויינטוקז'יסקי שבפרובינציית שוויינטוקז'יסקיה בפולין.
תולדות היישוב

קונוב נזכרת לראשונה בתחילת המאה ה-12 כאחוזת בישופים, ובשנת 1365 הוענקו לה זכויות עיר. בשנת 1502 הוחרב היישוב בידי הטטרים, ולאחר שהשתקם, נפגע שוב באמצע המאה ה-17 כתוצאה מפלישת האימפריה השוודית לפולין. בחלוקת פולין בסוף המאה ה-18 נכלל היישוב בתחום ממלכת הבסבורג, ובשנת 1815 נכלל בשטחי פולין הקונגרסאית.
במהלך מרד ינואר היווה היישוב אחד ממוקדי המורדים הפולנים, ועקב כך, נטלו ממנו הרוסים את מעמדו העירוני בשנת 1869. זכויות אלה הושבו ליישוב רק בשנת 1990.
יהודי קונוב

בשנת 1912 (תרע"ב) מונה רבי יעקב יצחק דן לנדא (לימים האדמו"ר מסטריקוב) לכהן כרב העיר. לפניו כיהן אחיו רבי אברהם אביגדור שנפטר בחטף. לאחר עשר שנות רבנות הייתה שרפה גדולה בעיר והרב לנדא חזר לבית הוריו וסייע לאביו בהנהגת החסידות.
בין מלחמות העולם נמנו ביישוב כ-500 יהודים, כרבע מתושביו. עם כיבוש היישוב בידי הגרמניה הנאצית בתחילת ספטמבר 1939, גורשו יהודיו לאוסטרובייץ שוויינטוקז'יסקי, וכעבור שבוע הורשו לחזור אליו. עם שובם, הוטלו עליהם גזירות שונות, ובהן חובת ענידת סרט זרוע, חובת ביצוע עבודות כפייה, החרמת רכוש, איסור על קשר עם לא יהודים וחובת תשלום סכומי כופר. במרץ 1941 הובאו ליישוב כ-100 יהודים שגורשו מווינה.
בסוף אוקטובר 1942 ערכו אנשי ס"ס וכוחות אוקראיניים אקציית חיסול בגטו שביישוב, תוך שליחת כ-500 מיושביו למחנה ההשמדה טרבלינקה, ורצח הקשישים והחולים מחוץ ליישוב. מקהילת קונוב שרד את השואה יהודי אחד.
קפוסלה

| --- | --- |
סמל קפוסלהסמל קפוסלה
 מדינה:  איטליה איטליה
 מחוז:  קמפניה קמפניה
 נפה:  אבלינו
 ראש העיר:  Pasquale Farina
 בירת הקומונה:  קפוסלה 
 שטח:  41.5 קמ"ר
 גובה:  415 מטרים
 אוכלוסייה:  ‏
  ‑ בקומונה:  3,245 (1 בינואר 2023)
  ‑ צפיפות:  87.5 נפש לקמ"ר (2009)
 קואורדינטות:  40°48′55″N 15°13′27″E﻿ / ﻿40.815277777778°N 15.224166666667°E﻿ / 40.815277777778; 15.224166666667 
 אזור זמן:  UTC +1
 http://www.comune.caposele.av.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקפוסלה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקפוסלה(למפת קמפניה רגילה) נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירניקפוסלה(למפת קמפניה מוגדלת) נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירניקפוסלה  he tabBackground:;tabBorder:#aaa;defaultTab:0;
 
קַפוסֶלֶה (באיטלקית: Caposele) היא עיירת קומונה במחוז קמפניה, בנפת אבלינו שבאיטליה. העיירה ניזוקה קשות ברעידת האדמה שמוקדה היה באירפיניה בשנת 1980.
בקפוסלה קבור הקדוש הנוצרי ג'ראד מאיילה.
קרגו דרגון C211

קרגו דרגון C211‏ באנגלית:Cargo Dragon C211 היא חללית מטען שמיועדת להעברת ציוד ומצרכים לתחנת החלל הבין-לאומית. החללית נבנתה בעקבות זכיית SpaceX במכרז נאס"א. זו החללית השלישית בסדרה.
כל השיגורים מבוצעים בכן שיגור 39A במרכז החלל קנדי בעזרת משגר פאלון 9 Block 5 שמתואם לשימוש חוזר. חזרת החללית מבוצעת למפרץ מקסיקו.
החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית. בניגוד לגרסה מאוישת של חללית דרגון 2 בחללית מטען לא הותקנו מושבים לצוות, מערכת שליטה, מערכות תומכות צוות מאויש ומערכת מילוט אוטומטית.
לבקשת נאס"א נחיתה של החלליות מבוצעת במימי מפרץ מקסיקו במטרה לקצר את הדרך למרכז החלל קנדי לאחר הנחיתה.
הטיסה הראשונה בוצע ב-26 בנובמבר 2022. המשגר נחת בהצלחה באסדה ימית. חללית נחתה לאחר 45 ימים בחלל.
הטיסה השנייה בוצע ב-10 בנובמבר 2023. המשגר נחת בהצלחה באזור נחיתה מס' 1 בנמל החלל קייפ קנוורל. חללית נחתה לאחר 42 ימים בחלל.
תיואר משימות

| מספר טיסה | משימה/לוגו | תאריך שיגור | תעריך נחיתה | משגר | מטען בהמראה | משך טיסה, ימים | מטען בנחיתה | הערות |
| --- | --- | --- | --- | --- | --- | --- | --- | --- |
| 1 | SpaceX CRS-26  | 26 בנובמבר 2022 | 11 בינואר 2023 | B 1076.1 | 3,528 ק"ג | 45 | 2,000 ק"ג | המטען טופל על ידי משלחת מס' 68. הוא כלל בין היתר 11 לוויינים ששחוררו למסלול על ידי המשלחת ו-2 יחידות של פאנלים סולארים חדשים. |
| 2 | SpaceX CRS-29  | 10 בנובמבר 2023 | 22 בדצמבר 2023 | B 1081.2 | 2,950 ק"ג | 42 | 1,588 ק"ג | המטען טופל על ידי משלחת מס' 70. הוא כלל בין היתר 2 לוויינים ששוחררו למסלול על ידי המשלחת. |
קסם רחוב

הירונימוס בוש: The Conjurer
קסם רחוב הוא מופע השייך לשני ז'אנרים: מופעי רחוב מסורתיים וקסמי גרילה.